Сарға

Сарға – Маңғыстау облысы Бейнеу ауданындағы ауыл, темір жол бекеті.

 Географиялық орналасуы 
Аудан орталығы Бейнеу ауылынан солтүстік-батысқа қарай 18 км жерде, Каспий ойпатының шығыс жағындағы Қызылжареспе қонысының шығысында, шөлді белдемде орналасқан. 

 Тарихы 
Іргесі 1973 жылы «Сам» қаракөл қой кеңшарын құруға байланысты қаланды. 1996 жылдан кеңшар негізінде шаруа қожалықтары ұйымдастырылды. Ауыл 2005 жылға дейін "Жангелдин" деп аталып келді.«Маңғыстау» энциклопедиясынан, Компьютерлік-баспа орталығы, 2007

 Халқы 
 1999  20092009 жылғы Қазақстан Республикасы халқының Ұлттық санағының қорытындылары. Астана 2011. 1 том   20212021 жылғы ұлттық халық санағының қорытындылары 1137  1348  1543

 Инфрақұрылымы 
Сарғада темір жол мекемелері, байланыс бөлімі, орта мектеп, мектеп-интернат, клуб және фельдшер-акушерлік пункт бар. Тұрғындары аудан орталығымен темір және автокөлік жолдары арқылы байланысады. Қиғаш – Атырау – Құлсары – Бейнеу су құбыры арқылы сумен қамтамасыз етіледі. Сарғаның шығыс жағынан Орта Азия – Орталық газ құбыры мен Өзен – Атырау – Самара мұнай құбыры өтеді.«Қазақстан» ұлттық энциклопедиясы (10 томдық), Алматы, 1998 – 2007

 Дереккөздер 

Санат:Бейнеу ауданы елді мекендері
Санат:Қазақстан темір жол бекеттері